[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.4.2008

COM(2008) 203 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 4 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθείσα από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 4 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη :

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006[2] του Συμβουλίου, και ιδίως το άρθρο 37,

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 4 στον προϋπολογισμό του 2008.

ΑΛΛΑΓΕΣ ΣΤΗ ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Οι αλλαγές στη γενική κατάσταση εσόδων διαβιβάζονται χωριστά μέσω του συστήματος SEI-BUD. Η απόδοση στην αγγλική γλώσσα των αλλαγών στη γενική κατάσταση εσόδων επισυνάπτεται στο παράρτημα του προϋπολογισμού για ενημερωτικούς λόγους.

ΑΙΤΙΟΛΟΓΙΚΗ ΕΚΘΕΣΗ

Το παρόν προσχέδιο διορθωτικού προϋπολογισμού αριθ. 4/2008 αποσκοπεί στην εγγραφή στον προϋπολογισμό του πλεονάσματος που προέκυψε από την εκτέλεση κατά το οικονομικό έτος 2007. Όπως προβλέπει το άρθρο 15 παράγραφος 3 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[3], πρόκειται για το μοναδικό αντικείμενο του παρόντος ΠΣΔΠ και πρέπει να υποβληθεί ενός 15 ημερών από την υποβολή των προσωρινών λογαριασμών, η οποία πραγματοποιήθηκε την 31η Μαρτίου 2008.

1. Η εκτέλεση του προϋπολογισμού κατά το οικονομικό έτος 2007 παρουσιάζει πλεόνασμα 1 528 833 290 EUR (εξαιρουμένου του καθαρού υπολοίπου ΕΖΕΣ-ΕΟΧ), το οποίο επομένως εγγράφεται ως έσοδο στον προϋπολογισμό του 2008.

Η εγγραφή του πλεονάσματος μπορεί να αναλυθεί ως εξής :

2007 | ΕΖΕΣ-ΕΟΧ | Ευρωπαϊκές Κοινότητες | Σύνολο |

Έσοδα του οικονομικού έτους | 136 671 660,00 | 117 426 308 469,91 | 117 562 980 129,91 |

Πληρωμές βάσει των πιστώσεων του τρέχοντος έτους | -122 335 221,52 | -112 905 636 590,67 | -113 027 971 812,19 |

Πιστώσεις πληρωμών μεταφερθείσες στο έτος Ν+1 | 0,00 | -3 114 011 336,73 | -3 114 011 336,73 |

Πιστώσεις ΕΖΕΣ μεταφερθείσες από το έτος Ν+1 | -2 103 751,46 | 0,00 | -2 103 751,46 |

Ακύρωση μη χρησιμοποιημένων πιστώσεων που μεταφέρθηκαν από το έτος Ν+1 | 579 671,59 | 245 683 538,88 | 246 263 210,47 |

Συναλλαγματικές διαφορές του οικονομικού έτους | 0,00 | -123 510 791,35 | -123 510 791,35 |

Αποτέλεσμα εκτέλεσης του προϋπολογισμού του 2007 | 12 812 358,61 | 1 528 833 290,04 | 1 541 645 648,65 |

2. Η εγγραφή στον προϋπολογισμό του πλεονάσματος θα μειώσει αντίστοιχα τη συνολική συνεισφορά των κρατών μελών στη χρηματοδότηση του προϋπολογισμού της ΕΕ. Η συνολική αυτή μείωση ανά κράτος μέλος θα επηρεαστεί και από την ενημερωμένη πρόβλεψη ιδίων πόρων (ΠΙΠ, ΦΠΑ και ΑΕΕ) που περιλαμβάνει το ενημερωμένο ποσό της διόρθωσης υπέρ του ΗΒ. Στις αρχές Ιουνίου, η Επιτροπή θα υποβάλει σε χωριστό προσχέδιο διορθωτικού προϋπολογισμού τις ενημερωμένες προβλέψεις που αναμένεται να μεταβάλλουν περαιτέρω τα ποσά των συνεισφορών ανά χώρα.

[1] ΕΕ L 248 της 16.9.2002, σ. 1.

[2] ΕΕ L 390 της 30.12.2006, σ. 1.

[3] ΕΕ L 248 της 16.9.2002, σ. 1.